Årsberetning for styret 2020. 

Styret ser tilbake på et litt annerledes år med reduserte aktiviteter for både store og små.  Med begrenset resultater og måloppnåelser innen både fotball, ski og trimgruppe. Turgruppa har derimot greit å holde tilnærmet planlagt aktivitet. 
Laget har derimot kommet relativt godt ut i forhold til vedtatte økonomisk ramme, og har ikke lidd større tap som følge av siste års pandemibegrensninger.
Hovedstyre har avholdt fire styremøter siden sist årsmøter. Her er noen av hovedsakene vi har jobbet med i tillegg til ordinær økonomi og drift: 

· Medlemsadministrasjon/nettside
· Kontinuerlig oppdatering av medlemslister. 
· Masseutsendelser av medlemskontingenter og aktivitetsavgifter via vår nettside. 

· Videreført Samarbeid med ECIT angående regnskap. Alle faktura kontrolleres/godkjennes av «kontroll komiteen (e-post kasserer@gransheradil.no). Arbeidet med effektivisering av regnskapsdelen er vi ikke helt i mål med og vil fortsette i 2021.

· Sponsoravtaler er videreført og det er jobbet med nye sponsorordninger. Det er inngått avtale om «Cashback» med Driv Energi. 10øre til GIL per fylte liter, ved innrapportert GIL støtter! (tilsvarende Norsk Tipping sin grasrot andel)

· Tuven Teddys barneløp ble ikke arrangert i år og representerer et økonomisk tap.

· Samarbeid angående skolens samfunnsdel. 
Det har vært redusert aktivitet ved husstyret 2020. GIL har kjøpt inn premieskap og avtalt med skolen at disse kan plasseres etter avtale i flerbruksdelen. Utføres i 2021. Arbeidene med oppussing av utleiekjøkkenet som vi håper å få pusset opp ila 2020 er utsatt.  Dette vil bli satt på dagsorden 2021. Kommunen har tatt på seg kostnader med nytt gulvbelegg. 

· Tunnel 3km
Det er arbeidet videre med problematikken omkring isklumper, grus og HMS-avvik/risiko ved tunnelen under Tinnsjøvegen. Det er sendt brev til veieier Fylkeskommunen vedrørende situasjonen med anmodning om dialog, ønske om ny bru eller andre tiltak for å bedre situasjonen.  Det er samtidig tatt kontakt med lokale politikere, for hjelp til å fremme saken. Saken er fulgt opp med bilder fra vinter 2021. Styret følger opp i 2021 inntil en avklaring foreligger.


· Dugnad 2020.
Det ble i 2020 avholdt felles dugnad omkring fotball, og ski med fokus på vedlikehold, rydding og sikkerhet av anleggene våre. Ballbingen ble 50% beiset siste halvdel utføres i 2021. Det har vært gjort rydding skog/kratt av ski løypetraseen 3km, samt ryddet langs ny løypetrase.

Turgruppa har fortsatt med dugnadsarbeid, nye turløyper og skigruppa har utbedret løypetraseen for 3km. 13 lysmaster og lamper 22 lamper er byttet sist år. Mangler på det elektriske anlegget jamfør DLE er utbedret. Det er gjort vedlikehold og oppgradering av løypemaskin, ny fres, hydraulisk tilpasning (brukt), nytt belte, nye ekstra lys, og motor utbedringer.

· Utvidelse av flerbruksanlegget: 
Det har vært jobbet videre med idrettskonsulenten til Notodden Kommune, mhp ny bru, asfalt skiskytterstadion og løypenett. Skiskytterstadion er nå forhåndsgodkjent av Politiet og fylkeskommunen har godkjent bru mhp. idrettslige retningslinjer. Anlegget er endret slik at det tilfredsstiller regler for økonomisk støtte via statlige «spillemidler til idrettsanlegg».
Det blei i 2020 inngått avtale med OVF om leie av areal til ny lysløypetrase. Avtalen er gjort for 40år.
Styret vil i 2021 jobbe mot sponsorer mhp økonomisk støtte for gjennomføring av planene. Når tilstrekkelig støtte er på plass kan søknad om spillemidler sendes. 

Styret takker alle samarbeidspartnere, bidragsytere og spesielt Notodden Kommune, skog fondet i Gransherad, HjartdalBanken som har bidratt med ekstra støtte 2020, samt all lokal dugnadsinnsats for Gransherad idrettslag i 2020.

